b'\n_START_ARTICLE_\nGardevoir\n_START_SECTION_\nBiolo\xc5\xa1ke karakteristike\n_START_PARAGRAPH_\nGardevoir je prepoznatljiv po svojoj eleganciji i \xc4\x8dovje\xc4\x8djoj \xc5\xbeenstvenosti. Njegovo je tijelo dugo, vitko i gipko s parom vitkih bijelih nogu koje su prekrivene jednako tankom nadimaju\xc4\x87om haljinom; bijelom izvana, i zelenom iznutra. Ima razmjerno veliku glavu, blijedo lice, velike crvene o\xc4\x8di, i zelenu kosu koja prekriva usta ovog Pok\xc3\xa9mona. Ima duge, zelene ruke i dvije izrasline crvene boje na prsnom ko\xc5\xa1u i le\xc4\x91ima._NEWLINE_Gardevoir je sposoban koristiti se psihi\xc4\x8dkim mo\xc4\x87ima, uklju\xc4\x8duju\xc4\x87i telepatiju i telekinezu. Istovremeno, ima sposobnost predvi\xc4\x91anja budu\xc4\x87nosti, \xc5\xa1to mu dozvoljava da pogledom u budu\xc4\x87nost predvidi mogu\xc4\x87e opasnosti. Kre\xc4\x87e se levitiranjem, i sposoban je ignorirati gravitacijsku silu. Njegove mo\xc4\x87i sna\xc5\xbene su do te to\xc4\x8dke da Gardevoir njima mo\xc5\xbee poremetiti kontinuum vremena i prostora. \xc4\x8cine\xc4\x87i to, mo\xc5\xbee stvoriti minijaturne crne rupe, \xc5\xa1to mo\xc5\xbee iskoristiti u borbi, kako bi upio napade protivni\xc4\x8dkog Pok\xc3\xa9mona._NEWLINE_Gardevoir ima nenadma\xc5\xa1iv osje\xc4\x87aj brige prema svome treneru. Sposoban je \xc5\xbertvovati vlastiti \xc5\xbeivot kako bi spasio svog trenera. Psihi\xc4\x8dke mo\xc4\x87i kojima Gardevoir vlada na vrhuncu su kada se njima koristi u obrani svoga trenera od bilo kakvih prijetnji. Njegove sposobnosti predvi\xc4\x91anja omogu\xc4\x87uju mu da vidi potencijalne opasnosti koje prijete njegovom treneru, te poduzme odre\xc4\x91ene radnje kako bi za\xc5\xa1titio njega ili nju na pravi na\xc4\x8din.\n_START_SECTION_\nU videoigrama\n_START_PARAGRAPH_\nGardevoir je Psihi\xc4\x8dki Pok\xc3\xa9mon. Ovaj mu tip osigurava mu otpornost na Borbene Pok\xc3\xa9mone, dok mu istovremeno pru\xc5\xbea slabost na Mra\xc4\x8dne Pok\xc3\xa9mone i Pok\xc3\xa9mon Duhove._NEWLINE_Gardevoira je mogu\xc4\x87e dobiti samo razvijanjem Kirlie nakon \xc5\xa1to ova dosegne 30. razinu. Isto tako, Kirliu nije mogu\xc4\x87e prona\xc4\x87i u divljini, i mora ju se razviti iz Raltsa na 20. ili vi\xc5\xa1oj razini iz istoimenog Pok\xc3\xa9mona. Gardevoir posjeduje veoma visoke statistike; poglavito su mu visoki njegov Special Attack i Special Defense statusi. U\xc4\x8di brojne napada\xc4\x8dke tehnike, poput Psihi\xc4\x8dke (Psychic) i \xc4\x8carobnog lista (Magical Leaf), kao i mnogobrojne tehnike podr\xc5\xa1ke, poput \xc5\xbdelje (Wish) i Lutaju\xc4\x87e svjetlo (Will-o-Wisp)._NEWLINE_U igrama Pok\xc3\xa9mon Ruby, Sapphire i Emerald, Wally koristi Gardevoira. Razvio se iz Raltsa u \xc4\x8dijem je hvatanju igra\xc4\x8d pomogao Wallyju._NEWLINE_U igrama \xc4\x8detvrte generacije, Pok\xc3\xa9mon Diamond i Pearl, Gardevoir dobiva svoju mu\xc5\xa1ku polovicu u Pok\xc3\xa9monu Galladeu. Galladea je mogu\xc4\x87e dobiti razvijanjem mu\xc5\xbejaka Kirlie kori\xc5\xa1tenjem Kamena zore (Dawn Stone). Gallade ima jednake statistike poput Gardevoira, no njihovi su Attack i Special Attack izvrnuti, \xc4\x8dine\xc4\x87i Galladea boljim za fizi\xc4\x8dke napade. I dok Gallade mo\xc5\xbee biti samo mu\xc5\xa1kog spola, mu\xc5\xbejaci i \xc5\xbeenke Kirlie mogu se i dalje razviti u Gardevoira na 30. razini._NEWLINE_U igri Pok\xc3\xa9mon Mystery Dungeon, Gardevoir biva proklet nakon \xc5\xa1to je spasio svoga trenera koji je zgrabio jedan od Ninetalesovih repova. Isti Gardevoir kasnije se mo\xc5\xbee priklju\xc4\x8diti igra\xc4\x8devu timu.'